## Naredba o homologaciji guma za motorna vozila i njihove prikolice

### NN 58/1999 (9.6.1999.), Naredba o homologaciji guma za motorna vozila i njihove prikolice

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak
2. i članka 23. stavak 4. Zakona o normizaciji (»Narodne
novine« broj 55/96) ravnatelj Državnog zavoda za normizaciju
i mjeriteljstvo donosi

## NAREDBU

### O HOMOLOGACIJI GUMA ZA MOTORNA VOZILA I NJIHOVE PRIKOLICE

I. PODRUČJE PRIMJENE

1. Gume za motorna vozila i njihove prikolice moraju biti homologirane
sukladno ovoj naredbi.

2. Odredbe ove naredbe odnose se na nove gume predviđene uglavnom,
ali ne isključivo za vozila kategorija M1, O1, i O2. Te
odredbe ne primjenjuju se na gume koje su konstruirane za brzine
iznad 300 km/h, za ugradbu na vozila muzejske vrijednosti i za
natjecateljska vozila.

II. ZAHTJEVI

3. Mjere guma

3.1 Širina gume

3.1.1 Širina gume izračunava se s pomoću ove
formule:

S = S1 + K (A -A1 )

u kojoj je:

S "širina gume" u milimetrima, mjerena na mjernome
naplatku

S1 "nazivna širina gume" u milimetrima, koja je
navedena na boku gume u propisanoj oznaci gume

A širina mjernog naplatka u milimetrima, koja je dana u
uputama proizvođača1

A1 širina teoretskog naplatka u milimetrima.

A1 je jednako umnošku S1 i faktora "x" koji je
odredio proizvođač, dok se za K uzima vrijednost 0,4.

3.1.2 Međutim, kod postojećih tipova guma za koje je
oznaka dana u prvome stupcu tablice u dodatku 5. Pravilnika ECE
R 30.02 širinom se smatra ona širina koja se nalazi
u tim tablicama nasuprot oznaci gume.

3.2 Vanjski promjer gume

3.2.1 Vanjski promjer gume izračunava se s pomoću
ove formule:

D = d + 2H

u kojoj su:

D vanjski promjer u milimetrima

d brojčana oznaka određena u točki 2.17.1.3
Pravilnika ECE R 30.02 u milimetrima1

H nazivna visina presjeka u milimetrima, i iznosi: H = S1 x 0,01
Ra

S1 nazivna širina presjeka u milimetrima

Ra nazivni odnos oblika

H nazivna visina presjeka u milimetrima i iznosi S1 x 0,01 Ra.

Sve te veličine prikazane su u oznaci na boku gume sukladno
zahtjevima iz točke 3.4 Pravilnika ECE R 30.02.

3.2.2 Međutim, kod postojećih tipova guma za koje je
oznaka dana u prvome stupcu tablice u dodatku 5. Pravilnika ECE
R 30.02 vanjskim promjerom smatra se promjer koji se nalazi u
tim tablicama nasuprot oznaci gume.

3.3 Postupak mjerenja guma

Određivanje mjera guma mora se izvoditi prema postupku iz
priloga 6. Pravilnika ECE R 30.02.

3.4 Zahtjevi za širinu gume

3.4.1 Ukupna širina gume može biti manja od širine
ili širina guma određenih prema točki 3. 1.

3.4.2 Ona može prekoračiti tu vrijednost za ove postotke:

3.4.2.1 kod guma s dijagonalnom (bias-ply) strukturom: 6%

3.4.2.2 kod guma s radijalnom strukturom: 4%

3.4.2.3 navedena odstupanja mogu dodatno biti proširena za
8 mm ako guma ima poseban zaštitni pojas.

3.5 Zahtjevi za vanjski promjer gume

Vanjski promjer gume mora biti unutar vrijednosti Dmin i Dmaks
dobivenih iz ove formule:

Dmin = d + (2H x a)

Dmaks = d + (2H x b)

u kojoj je:

3.5.1 za mjere gume navedene u dodatku 5. Pravilnika ECE R 30.02

H = 0,5 (D - d) - za pojašnjenja vidi točku
3.2.1

3.5.2 za mjere gume koje nisu navedene u dodatku 5. Pravilnika
ECE R 30.02 "H" i "d" se određuju prema
točki 3.2.1

3.5.3 koeficijenti "a" i "b" redom su:

3.5.3.1 koeficijent "a" = 0,97

3.5.3.2

```

koeficijent "b" 	Radijalna 	Dijagonalna struktura

 					struktura 	i struktura s
  							prekriženim pojasom
```

3.5.3.3 za gume za uobiča-
jenu uporabu 1,04 1,08

3.5.4 Za gume za snijeg vanjski promjer (Dmaks ) određen sukladno
gornjemu postupku može biti veći za 1%.

4. Ispitivanje izdržljivosti u zavisnosti od nosivosti i
brzine

4.1 Svaki tip guma treba proći najmanje jedno ispitivanje
izdržljivosti provedeno prema postupku opisanom u dodatku
7. Pravilnika ECE R 30.02.

4.2 Ispitivanje izdržljivosti guma uspješno je ako poslije
provedenog ispitivanja nema pojave odvajanja gaznog sloja, platna
ili korda, čupanja (oštećenja gaznog sloja)
ili kidanja niti korda.

4.3 Vanjski promjer gume izmjeren šest sati nakon ispitivanja
izdržljivosti u zavisnosti od nosivosti i brzine ne smije
se razlikovati od vanjskoga promjera mjerenog prije ispitivanja
za više od ± 3,5%.

5. Pokazatelji istrošenosti

5.1 Guma treba imati najmanje šest poprečnih redova
pokazatelja istrošenosti, približno ravnomjerno raspoređenih
i postavljenih u glavnim žljebovima gaznog sloja. Pokazatelji
istrošenosti moraju biti takvi da se ne mogu zamijeniti s
okrajcima gume između rebara i blokova u gaznom sloju.

5.2 Međutim, kod guma dimenzija koje su prilagođene za
ugradbu na naplatke nazivnog promjera 12 ili manjeg dopušteno
je četiri reda pokazatelja istrošenosti.

5.3 Pokazatelji istrošenosti moraju s dopuštenim odstupanjem
od +0,60 / - 0,00 mm upozoravati kad dubina žljebova nije
veća od 1,6 mm.

5.4 Visina pokazatelja istrošenosti određuje se mjerenjem
razlike dubine od gazne površine do vrha pokazatelja istrošenosti
i dna žlijeba gaznog sloja u blizini dna pokazatelja istrošenosti.

III. ISPITIVANJE GUMA

5. Ispitivanje guma u smislu ove naredbe može provoditi samo
ovlašteni laboratorij prema zahtjevima Pravilnika broj 30
Ekonomskog povjerenstva Ujedinjenih naroda za Europu, s izmjenama
i dopunama koje su stupile na snagu do 26. prosinca 1996.1, koji
je dodatak Ženevskom sporazumu iz 1958. o prihvaćanju
jednakih uvjeta za homologaciju i uzajamno priznavanje homologacije
opreme i dijelova motornih vozila (u daljnjem tekstu: Pravilnik
ECE R 30.02).

6. Pravilnik ECE R 30.02 u izvorniku dostupan je u normoteci Državnog
zavoda za normizaciju i mjeriteljstvo. Pročišćeni
tekst dijelova tog pravilnika dan je u prijevodu na hrvatski jezik
u prilogu 1. ove naredbe.

IV. HOMOLOGACIJA GUMA

7. Državni zavod za normizaciju i mjeriteljstvo provodi homologaciju
guma smislu ove naredbe prema Pravilniku ECE R 30.02.

V. PROVJERA SUKLADNOSTI

8. Provjera sukladnosti vozila sa zahtjevima ove naredbe provodi
se prema postupku koji je propisan Pravilnikom o homologaciji
vozila (»Narodne novine« broj 82/96, 107/96, 79/97,
132/97 i 58/98).

VI. PRIMJENA

9. Ova naredba stupa na snagu osmog dana nakon objave u »Narodnim
novinama«.

10. Danom stupanja na snagu ove naredbe prestaje vrijediti Naredba
o obaveznoj homologaciji guma za osobne automobile i njihove prikolice
(»Narodne novine« br. 53/91).

11. U postupku provjere sukladnosti prihvaćaju se homologacije
izdane prema Pravilniku ECE R 30.01.

Klasa: 011-02/98-02/7

Urbroj: 558-04/7-98-1
Zagreb, 30. travnja 1999.

Ravnatelj
Državnog zavoda za normizaciju i mjeriteljstvo
**dr. sc. Jakša Topić, dipl. ing.**, v. r.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ PRILOG 1

Pročišćeni tekst dijelova ECE pravilnika
broj 30
**»JEDNAKE ODREDBE O HOMOLOGACIJI GUMA ZA MOTORNA VOZILA
I NJIHOVE PRIKOLICE«\***s izmjenama i dopunama koje su stupile na snagu do 22. veljače
1997. godine u prijevodu na hrvatski jezik

**Pravilnik ECE R 30.02**

Prijevod sadrži ove dijelove pravilnika:

Točka 1. Područje primjene

Točka 2. Definicije

Točka 3. Označivanje

Točka 4. Zahtjev za homologaciju

Točka 5. Homologacija

Točka 6. Zahtjevi

Točka 7. Preinaka i proširenje homologacije tipa gume

Točka 8. Sukladnost proizvodnje

Točka 10. Potpuna obustava proizvodnje

*Dodaci:*

Dodatak 1. Izjava koja se odnosi na izdanu, proširenu, odbijenu
ili povučenu homologaciju ili potpunu obustavu proizvodnje
tipa gume prema Pravilniku br. 30

Dodatak 2. Primjer izgleda homologacijske oznake

Dodatak 3. Raspored oznaka na gumi

Dodatak 4. Indeksi nosivosti

Dodatak 5. Oznake veličine guma i mjere:

I. dio - europske gume

II. dio - američke gume

Dodatak 6. Postupak mjerenja guma

Dodatak 7. Postupci ispitivanja izdržljivosti u zavisnosti
od nosivosti i brzine

1. PODRUČJE PRIMJENE

Ovaj pravilnik odnosi se na nove gume za osobne automobile i
njihove prikolice. Ne primjenjuje se za gume koje su konstruirane
za:

(a) ugradbu na vozila muzejske vrijednosti

(b) natjecateljska vozila.

Ovaj pravilnik ne odnosi se na gume koje su konstruirane za brzine
iznad 300 km/h.

2. DEFINICIJE

U smislu ovog pravilnika:

2.1 *"Tip gume"* je kategorija guma koje se međusobno
bitno ne razlikuju u ovim bitnim značajkama:

2.1.1 Naziv proizvođača ili njegov zaštitni znak

2.1.2 Oznaka veličine gume

2.1.3 Vrsta uporabe (uobičajena (tip za uporabu na cesti)
ili guma za snijeg ili za privremenu uporabu)

2.1.4 Struktura (dijagonalna (bias-ply), s prekriženim pojasima,
radijalna)

2.1.5 Oznaka brzinske kategorije

2.1.6 Indeks nosivosti

2.1.7 Poprečni presjek gume

2.2 *"Guma za snijeg"* je guma čija je gazna
površina i struktura konstruirana za blato i suhi ili mokri
snijeg sa svojstvima boljim od uobičajene gume za uporabu
na cesti. Šara gazne površine kod guma za snijeg općenito
se sastoji od urezanih (rebrastih) i/ili kompaktnih blok - elemenata
više razmaknutih nego kod uobičajene gume za uporabu
na cesti.

2.3 *"Struktura"* neke gume podrazumijeva značajke
karkase gume. Razlikuju se sljedeće strukture:

2.3.1 *"dijagonalna"* (ili *"bias-ply"*)
je struktura gume kojoj kordne niti dopiru do stope gume i koje
su poredane tako da čine izmjenične kutove manje
od 90° u odnosu na središnju crtu gaznog sloja

2.3.2 *"struktura prekriženih pojasa" ("bias-belted")*
je struktura gume dijagonalne strukture kod kojeg je karkasa ograničena
pojasom sastavljenim od dvaju ili više slojeva gotovo nerastezljivih
kordnih niti koje čine izmjenične kutove manje od
onih što ih čine kordne niti karkase.

2.3.3 *"radijalna"* je struktura gume kojoj kordne
niti dopiru do stope gume i poredane su tako da oblikuju kutove
od oko 90° u odnosu na središnju crtu gaznog sloja i
kojem je karkasa stabilizirana kružnim, gotovo nerastezljivim
pojasom

2.3.4 *"pojačana"* je struktura gume kod
koje je karkasa otpornija u odnosu na karkasu uobičajenoga
gume

2.3.5 *"nadomjesna guma za privremenu uporabu"*
je guma koja se razlikuje s obzirom na gumu koja je predviđena
za ugradbu na bilo koje vozilo za uobičajene uvjete vožnje,
i koja je namijenjena samo za privremenu uporabu za ograničene
uvjete vožnje.

2.3.6 *"nadomjesna guma za privremenu uporabu T tipa"*
tip je nadomjesne gume za privremenu uporabu koja je konstruirana
za uporabu s tlakom na koji je napuhana, većim od predviđenog
za uobičajene i pojačane gume.

2.4 *"Stopa"* je dio gume čiji oblik i konstrukcija
omogućuju da se guma prilagodi naplatku i da se na njemu
održava.

2.5 *"Kord"* su niti od kojih su sastavljena platna
slojeva u gumi.

2.6 *"Sloj"* je platno od usporednih gumiranih
niti korda 1,

2.7 *"Karkasa"* je dio gume ispod gaznog sloja
i boka gume, koji kad je guma napuhana nosi operećenje1.

2.8 *"Gazna površina"* je dio gume koja je
u izravnome dodiru s tlom1.

2.9 *"Bok"* je dio gume koji se nalazi između
gazne površine i stope.1

2.10 *"Donja bočna stijenka"* je područje
koje obuhvaća dio između najveće širine presjeka
gume i područja koje pokriva rub naplatka.1

2.11 *"Žlijeb gazne površine"* je prostor
između dva susjedna rebra i/ili bloka u šari gazne površine

2.12 *"Širina gume"* je linearna udaljenost
između vanjskih površina stranica napuhane gume, ne računajući
reljef koji čine natpisi, ukrasi, zaštitne vrpce ili
rebra1

2.13 *"Ukupna širina gume"* je linearna udaljenost
između vanjskih površina stranica napuhane gume, uključujući
natpise, ukrase, zaštitne vrpce ili rebra1

2.14 *"Visina presjeka gume"* je razmak jednak
polovini razlike vanjskoga promjera gume i nazivnoga promjera
naplatka1

2.15 *"Nazivni odnos oblika (Ra)"* je stostruka
vrijednost broja dobivena dijeljenjem visine broja koji izražava
visinu presjeka gume u mm s brojem koji izražava nazivnu
širinom gume

2.16 *"Vanjski promjer gume"* je najveći
promjer nove napuhane gume1

2.17 *"Oznaka veličine gume"* je

2.17.1 oznaka koja prikazuje:

2.17.1.1 nazivnu širinu gume; ta širina mora se izražavati
u milimetrima, osim u slučaju tipova guma za koje je oznaka
veličine prikazana u prvome stupcu tablica iz dodatka 5.
ovoga pravilnika

2.17.1.2 nazivni odnos oblika, osim za određene tipove guma
čije su oznake veličine dane u prvome stupcu tablica
iz dodatka 5. ovoga pravilnika

2.17.1.3 odgovarajući broj koji označuje nazivni
promjer naplatka i koji odgovara njegovu promjeru izraženu
u palcima (brojevi ispod 100) ili u milimetrima (brojevi iznad
100)

2.17.1.4 slovo "T" ispred nazivne širine gume u
slučaju T - tipa gume za privremenu uporabu.

2.18 *"Nazivni promjer naplatka (d)"* je promjer
naplatka na koji se postavlja guma.

2.19 *"Naplatak"* je nosač gume sa zračnicom,
ili gume bez zračnice, na koji naliježu stope gume1.

2.20 *"Teoretski naplatak"* je naplatak čija
je širina jednaka umnošku koeficijenta "x"
i nazivne širine gume; vrijednost "x" određuje
proizvođač gume.

2.21 *"Mjerni naplatak"* je naplatak na koji se
postavlja guma radi mjerenja dimenzija.

2.22 *"Ispitni naplatak"* je naplatak na koji se
postavlja guma radi ispitivanja izdržljivosti u zavisnosti
od opterećenja i brzine.

2.23 *"Čupanje"* je odvajanje kidanjem komada
gume iz gaznog sloja.

2.24 *"Odvajanje korda"* je razdvajanje korda od
sloja koja ga okružuje.

2.25 *"Odvajanje platna"* je razdvajanje susjednih
slojeva platna.

2.26 *"Odvajanje gaznog sloja"* je odvajanje gaznog
sloja od karkase.

2.27 *"Pokazatelji istrošenosti"* su izdanci
u žljebovima gaznog sloja konstruirani da daju vidljivu sliku
stupnja trošenja gaznog sloja.

2.28 *"Indeks nosivosti"* je broj koji je pridružen
opterećenju koje guma može nositi. Popis tih indeksa
i odgovarajućih najvećih opterećenja dani su
u dodatku 4. ovoga pravilnika.

2.29 *"Brzinska kategorija"* je najveća brzina
koju može podnijeti guma i koja je izražena oznakom
brzinske kategorije (vidi donju tablicu).

2.29.1 Brzinske kategorije dane su u ovoj tablici:

```

___________________________________________________________

Oznaka brzinske kategorije	Odgovarajuća brzina(km/h)
___________________________________________________________
	L				120
	M				130
	N				140
	P				150
	Q				160
	R				170
	S				180
	T				190
	U				200
	H				210
	V				240
	W				270
	Y				300

```

2.30 *"Glavni žljebovi"* su široki žljebovi
koji se nalaze u središnjem području gazne površine
i na koje otpada približno tri četvrtine širine
gazne površine.

2.31 *"Najveće opterećenje"* je najveća
masa koju guma može nositi.

2.31.1 Za brzine koje nisu veće od 210 km/h najveće
opterećenje ne smije prekoračiti vrijednost koja
odgovara indeksu nosivosti na gumi

2.31.2 Za brzine veće od 210 km/h, ali koje ne prekoračuju
240 km/h, (gume s oznakom brzinske kategorije "V") najveće
opterećenje ne smije prekoračiti postotak vrijednosti
koja odgovara indeksu nosivosti na gumi (koji je dan u donjoj
tablici), uzimajući u obzir brzinu koju može postići
vozilo na koje je ugrađen pneumatik.

```

____________________________________________________

	Najveća brzina (km/h)	Opterećenje (%)
____________________________________________________
	215				98,5
	220				97,0
	225				95,5
	230				94,0
	235				92,5
	240				91,0

```

Linearne interpolacije najvećeg opterećenja dopuštene
su za međuvrijednosti najvećih brzina.

2.31.3 Za brzine veće od 240 km/h (gume s oznakom brzinske
kategorije "W") najveće opterećenje ne smije
prekoračiti postotak vrijednosti koja odgovara indeksu
nosivosti na gumi (koji je dan u donjoj tablici), uzimajući
u obzir brzinu koju može postići vozilo na koje je
ugrađena guma.

```

________________________________________________

	Najveća brzina (km/h)	Nosivost (%)
________________________________________________
		240		100
		250		95
		260		90
		270		85

```

Linearne interpolacije najvećeg opterećenja dopuštene
su za međuvrijednosti najvećih brzina.

2.31.4 Za brzine veće od 270 km/h (gume s oznakom brzinske
kategorije "Y") najveće opterećenje ne smije
prekoračiti postotak vrijednosti koja odgovara indeksu
nosivosti na gumi (koji je dan u donjoj tablici), uzimajući
u obzir brzinu koju može postići vozilo na koje je
ugrađena guma.

```

_________________________________________________

	Najveća brzina (km/h)	Opterećenje (%)
_________________________________________________
		270		100,0
		280		95,0
		290		90,0
		300		85,0

```

Linearne interpolacije najvećeg opterećenja dopuštene
su za međuvrijednosti najvećih brzina

3. OZNAČIVANJE

3.1 Gume dostavljene na homologaciju moraju nositi na obje strane
u slučaju simetričnih guma i najmanje na vanjskoj
strani u slučaju nesimetričnih guma:

3.1.1 naziv proizvođača ili njegov zaštitni znak

3.1.2 oznaku veličine gume prema točki 2.16 ovoga
pravilnika

3.1.3 ovu oznaku strukture:

3.1.3.1 za gume s dijagonalnom strukturom (bias-ply), bez oznake
ili slovo "D" stavljeno ispred oznake promjera naplatka

3.1.3.2 za gume s radijalnom strukturom: slovo "R" ispred
oznake promjera naplatka i eventualno riječ "RADIAL

3.1.3.3 za gume sa strukturom prekriženih pojasa: slovo "B"
ispred oznake promjera naplatka i, dodatno, riječi "BIAS-BELTED"

3.1.3.4 za radijalne gume predviđene za brzine veće
od 240 km/h slovo "R" postavljeno ispred oznake promjera
gume može se zamijeniti sa "ZR"

3.1.4 oznaku brzinske kategorije gume u obliku znaka danog u tablici
u točki 2.29

3.1.5 natpis M+S ili M.S ili M&S u slučaju gume za
snijeg

3.1.6 indeks nosivosti kako je određen u točki 2.28
ovoga pravilnika

3.1.7 natpis "TUBELESS" kad se radi o gumi namijenjenoj
za uporabu bez zračnice

3.1.8 riječ "REINFORCED" ako je guma pojačana
guma

3.1.9 oznaku datuma proizvodnje koja se sastoji od četiri
znamenke, gdje dvije prve znamenke pokazuju tjedan, a druge dvije
godinu proizvodnje. Međutim, ta oznaka, za koju je dopušteno
da se postavi samo na jednu stranu gume, bit će obvezatna
za sve gume dostavljene na homologaciju dvije godine nakon stupanja
na snagu ovoga pravilnika.\*

3.1.10 oznaku moguće kombinacije guma-naplatak, ako se razlikuje
od uobičajene kombinacije

3.2 Na gumama mora postojati odgovarajući prostor za postavljanje
homologacijske oznake na način prikazan u dodatku 2. ovoga
pravilnika.

3.3 U dodatku 3. dan je primjer rasporeda oznaka gume.

3.4 Oznake na koje se odnosi točka 3.1 i homologacijska
oznaka propisana u točki 5.4 ovoga pravilnika moraju biti
reljefno ili izdubljeno izljevene na gumi. Te oznake moraju biti
lako čitljive i, osim oznake iz točke 3.1.1, moraju
biti postavljene najmanje na jednoj donjoj bočnoj stijenki
gume.

4 ZAHTJEV ZA HOMOLOGACIJU

4.1 Zahtjev za homologaciju tipa gume mora podnijeti vlasnik naziva
proizvođača ili zaštitnog znaka ili njegov pravovaljano
opunomoćeni predstavnik. U zahtjevu se mora navesti:

4.1.1 oznaka veličine gume sukladno točki 2.17 ovoga
pravilnika

4.1.2 naziv proizvođača ili zaštitni znak

4.1.3 vrsta uporabe (uobičajena (tipa za cestu) ili za
snijeg ili za privremenu uporabu)

4.1.4 struktura: dijagonalna (bias-ply), prekriženih pojasa,
radijalna

4.1.5 brzinska kategorija

4.1.6 indeks nosivosti gume

4.1.7 je li guma predviđena za uporabu sa zračnicom
ili bez nje

4.1.8 je li guma "uobičajena", "pojačana"
ili "T-tipa za privremenu uporabu kao nadomjesna guma"

4.1.9 broj slojeva platna za dijagonalne (bias-ply) gume

4.1.10 vanjske mjere: ukupna širina i vanjski promjer

4.1.11 naplatci na kojima se može ugraditi guma

4.1.12 naplatak za mjerenje mjera i ispitivanje

4.1.13 mjerni tlak ako proizvođač zahtijeva primjenu
točke 1.3 dodatka 7 ovoga pravilnika

4.1.14 faktor "x" dan u točki 2.20

4.2 Zahtjev za homologaciju mora biti popraćen (sve u tri
primjerka) crtežima ili odgovarajućom fotografijom,
koji prikazuju gazni sloj gume i crtežom plašta napuhane
gume ugrađene na mjerni naplatak prikazujući odgovarajuće
dimenzije (vidi točke 6.1.1 i 6.1.2) gume dostavljene na
homologaciju. Također mora biti popraćen izvještajem
o ispitivanju koji je izdao ovlašteni ispitni laboratorij
ili s dva uzorka tipa gume prema izboru mjerodavne ustanove. Crteži
ili fotografije bočne stijenke i gazne površine gume
treba dostaviti kad se uspostavi proizvodnja, najkasnije godinu
dana nakon izdavanja homologacije tipa.

4.3 Mjerodavna ustanova mora provjeriti postojanje zadovoljavajućih
dogovora radi osiguranja djelotvorna nadzora nad sukladnošću
proizvodnje prije izdavanja homologacije tipa.

4.4 Kad proizvođač gume podnese zahtjev za homologaciju
tipa za više guma, nije potrebno provesti ispitivanje izdržljivosti
u zavisnosti od brzine i opterećenja svakoga tipa gume u
tome nizu. Odabir najnepovoljnijeg slučaja može se
učiniti prema izboru mjerodavne ustanove za homologaciju.

5.. HOMOLOGACIJA

5.1 Ako tip gume koji je podnesen na homologaciju prema ovom pravilniku
zadovoljava zahtjeve iz točke 6. mora se izdati homologacija
toga tipa gume.

5.2 Svaki homologirani tip dobiva svoj homologacijski broj. Prve
dvije znamenke (sada 02) moraju označivati broj niza izmjena
ili dopuna koji sadrži najnovije veće tehničke
izmjene ili dopune ovoga pravilnika objavljene do vremena izdavanja
homologacije. Jedna ugovorna strana ne smije označiti istim
brojem drugi tip gume.

5.3 Obavijest o homologaciji, proširenju, odbijanju ili povlačenju
homologacije ili o potpunome prestanku proizvodnje za određeni
tip gume prema ovomu pravilniku mora biti dostavljena stranama
u Ženevskom sporazumu iz 1958. koje primjenjuju ovaj pravilnik
u obliku formulara koji je u skladu s modelom danim u dodatku
2. ovoga pravilnika.

5.4 Na svaku gumu koja odgovara tipu gume koji je homologiran
prema ovomu pravilniku, u prostoru koji je naveden u točki
3.2, kao dopuna oznakama koje su propisane u točki 3.1
mora se tako da bude vidljiva postaviti međunarodna homologacijska
oznaka koja se sastoji od:

5.4.1 kružnice oko slova "E", iza kojeg se nalazi
razlikovni broj države koja je odobrila homologaciju 2

5.4.2 homologacijskoga broja.

5.5 Homologacijska oznaka mora biti jasno čitljiva i neizbrisiva.

5.6 U dodatku 2. ovoga pravilnika prikazan je primjer izgleda
homologacijske oznake.

6. ZAHTJEVI

6.1 *Mjere guma*

6.1.1 *Širina gume*

6.1.1.1 Širina gume izračunava se s pomoću ove
formule:

S = S1 + K (A -A1)

u kojoj je:

S "širina gume" u milimetrima, mjerena na mjernome
naplatku

S1 "nazivna širina gume" u milimetrima, koja je
navedena na boku gume u propisanoj oznaci gume

A širina mjernog naplatka u milimetrima, koja je dana u
uputama proizvođača 3

A1 širina teoretskog naplatka u milimetrima.

A1 je jednako umnošku S1 i faktora "x" koji je
odredio proizvođač, dok se za K uzima vrijednost 0,4.

6.1.1.2 Međutim, kod postojećih tipova guma za koje
je oznaka dana u prvome stupcu tablica u dodatku 5. ovoga pravilnika
širinom se smatra ona širina koja se nalazi u tim tablicama
nasuprot oznaci gume.

6.1.2 *Vanjski promjer gume*

6.1.2.1 Vanjski promjer gume izračunava se s pomoću
ove formule:

D = d + 2H

u kojoj su:

D vanjski promjer u milimetrima

d brojčana oznaka određena u točki 2.17.1.3
u milimetrima3

H nazivna visina presjeka u milimetrima i iznosi: H = S11 x 0,01
Ra

S1 nazivna širina gume u milimetrima

Ra nazivni odnos oblika

H nazivna visina presjeka u milimetrima i iznosi S1 x 0,01 Ra.

Sve te veličine prikazane su u oznaci na boku gume sukladno
zahtjevima iz točke 3.4.

6.1.2.2 Međutim, kod postojećih tipova guma za koje
je oznaka dana u prvome stupcu tablica u dodatku 5. ovoga pravilnika
vanjskim promjerom smatra se promjer koji se nalazi u tim tablicama
nasuprot oznaci gume.

6.1.3 *Postupak mjerenja guma*

Određivanje mjera guma mora se izvoditi prema postupku iz
priloga 6. ovoga pravilnika.

6.1.4 *Zahtjevi za širinu gume*

6.1.4.1 Ukupna širina gume može biti manja od širine
gume određene prema točki 6.1.1.

6.1.4.2 Ona može prekoračiti tu vrijednost za ove
postotke:

6.1.4.2.1 kod guma s dijagonalnom (bias-ply) strukturom: 6%

6.1.4.2.2 kod guma s radijalnom strukturom: 4%

6.1.4.2.3 navedena odstupanja mogu dodatno biti proširena
za 8 mm ako guma ima poseban zaštitni pojas.

6.1.5 *Zahtjevi za vanjski promjer gume*

Vanjski promjer gume mora biti unutar vrijednosti Dmin i Dmaks
dobivenih iz ove formule:

Dmin = d + (2H x a)

Dmaks = d + (2H x b)

u kojoj je:

6.1.5.1 za veličine guma navedene u dodatku 5.

H = 0,5 (D - d) - za pojašnjenja vidi točku
6.1.2.1

6.1.5.2 za veličine guma koje nisu navedene u dodatku 5.
"H" i "d" se određuju prema točki
6.1.2.1

6.1.5.3 Koeficijenti "a" i "b" redom su:

6.1.5.3.1 koeficijent "a" = 0,97

6.1.5.3.2 koeficijent "b" Radijalna Dijagonalna struktura

struktura i struktura s
prekriženim pojasom

za gume za uobiča-
jenu uporabu 1,04 1,08

6.1.5.4 Za gume za snijeg vanjski promjer (Dmaks) određen
sukladno gornjemu postupku može biti veći za 1%.

6.2 Ispitivanje izdržljivosti u zavisnosti od nosivosti i
brzine

6.2.1 Svaki tip gume treba proći najmanje jedno ispitivanje
izdržljivosti provedeno prema postupku opisanom u dodatku
7. ovoga pravilnika.

6.2.2 Ispitivanje izdržljivosti gume uspješno je ako
poslije provedenog ispitivanja nema pojave odvajanja gaznog sloja,
platna ili korda, čupanja (oštećenja gaznog
sloja) ili kidanja niti korda.

6.2.3 Vanjski promjer gume izmjeren šest sati nakon ispitivanja
izdržljivosti u zavisnosti od nosivosti i brzine ne smije
se razlikovati od vanjskoga promjera mjerenog prije ispitivanja
za više od ± 3,5%.

6.3 *Pokazatelji istrošenosti*

6.3.1 Guma treba imati najmanje šest poprečnih redova
pokazatelja istrošenosti, približno ravnomjerno raspoređenih
i postavljenih u glavnim žljebovima gaznog sloja. Pokazatelji
istrošenosti moraju biti takvi da se ne mogu zamijeniti s
okrajcima gume između rebara i blokova u gaznom sloju.

6.3.2 Međutim, kod guma s mjerama koje su prilagođene
za ugradbu na naplatke nazivnoga promjera 12 ili manjeg dopušteno
je četiri reda pokazatelja istrošenosti.

6.3.3 Pokazatelji istrošenosti moraju s dopuštenim odstupanjem
od + 0,60 / - 0,00 mm upozoravati kada dubina žljebova nije
veća od 1,6 mm.

6.3.4 Visina pokazatelja istrošenosti određuje se mjerenjem
razlike dubine od gazne površine do vrha pokazatelja istrošenosti
i dna žlijeba gaznog sloja u blizini dna pokazatelja istrošenosti.

7. PREINAKA I PROŠIRENJE HOMOLOGACIJE TIPA GUME

7.1 Svaka preinaka tipa gume mora biti prijavljena mjerodavnoj
ustanovi koja je homologirala taj tip gume. Ta ustanova može
tada

7.1.1 ili smatrati da nije vjerojatno da će učinjene
preinake imati znatne nepovoljne učinke te da u svakome
slučaju guma još uvijek zadovoljava zahtjeve

7.1.2 ili zahtijevati daljnji izvještaj o ispitivanju od
tehničke ustanove odgovorne za provedbu ispitivanja.

7.2 Preinaka gume ne treba se smatrati razlogom koji bi iziskivao
ponavljanje ispitivanja propisanih u točki 6. ovoga pravilnika.

7.3 Potvrda ili odbijanje homologacije, uz navođenje preinaka,
moraju biti priopćeni postupkom navedenim u točki
5.3 stranama (državama supotpisnicama) Sporazuma koje primjenjuju
ovaj pravilnik.

7.4 Mjerodavna ustanova koja je izdala proširenje homologacije
mora dodijeliti serijski broj tomu proširenju i o tome obavijestiti
ostale strane Sporazuma iz 1958. godine koje primjenjuju ovaj
pravilnik s pomoću obavijesnog formulara sukladnog modelu
u dodatku 1 ovoga pravilnika.

8. SUKLADNOST PROIZVODNJE

8.1 Svaka guma koja nosi homologacijsku oznaku prema ovomu pravilniku
mora biti proizvedena tako da bude usklađena s homologiranim
tipom zadovoljavanjem zahtjeva danim u točki 6.

8.2 U cilju provjere ispunjenosti zahtjeva točke 8.1 moraju
se primijeniti prikladne provjere proizvodnje. U ovome slučaju
prikladne provjere znače provjeru mjera proizvoda i postojanje
postupaka za učinkovitu provjeru kakvoće proizvoda

8.3 Posjednik homologacije mora posebno:

8.3.1 imati pristup nadzornoj opremi potrebnoj za provjeru usklađenosti
svakoga homologiranog tipa

8.3.2 osigurati da se rezultati ispitivanja zapisuju te da priloženi
dokumenti ostaju dostupni određeno vrijeme, koje treba biti
određeno u sporazumu s mjerodavnom ustanovom

8.3.3 analizirati rezultate svakoga tipa ispitivanja u cilju provjere
i osiguranja nepromjenljivosti značajka proizvoda, dopuštajući
promjene industrijske proizvodnje.

8.4 Mjerodavna ustanova koja je izdala homologaciju tipa može
u bilo koje vrijeme provjeriti usklađenost metoda provjere
primjenljivih na svaku proizvodnu jedinicu.

8.5 Uobičajena učestalost provjera koje je propisala
mjerodavna ustanova mora biti jednom u dvije godine. Ako su zabilježeni
negativni rezultati za vrijeme jednog od tih pregleda, mjerodavna
ustanova mora osigurati poduzimanje svih potrebnih koraka za ponovno
uspostavljanje usklađenosti proizvodnje što je brže
moguće.

10. POTPUNA OBUSTAVA PROIZVODNJE

Ako posjednik homologacije potpuno prestane proizvoditi tip gume
homologirane u skladu s ovim pravilnikom, on o tome mora obavijestiti
mjerodavnu ustanovu koja je izdala homologaciju. Po primitku odgovarajuće
obavijesti ta mjerodavna ustanova mora o tome obavijestiti ostale
strane (države supotpisnice) Sporazuma iz 1958. godine koje
primjenjuju ovaj pravilnik s pomoću obavijesnog formulara
sukladnog modelu u dodatku 1. ovoga pravilnika.

*Slika s objašnjenjima*

(vidi točku 2. ovoga Pravilnika)

\_\_\_\_\_\_\_\_\_\_\_\_
\* Do 1. siječnja 2000. godine datum proizvodnje može biti označen s tri znamenke, gdje dvije prve znamenke pokazuju tjedan, a posljednja godinu proizvodnje
2 1 za Njemačku, 2 za Francusku, 3 za Italiju, 4 za Nizozemsku,
5 za Švedsku, 6 za Belgiju, 7 za Mađarsku, 8 za Češku Republiku,
9 za Španjolsku, 10 za Jugoslaviju, 11 za Ujedinjeno Kraljevstvo,
12 za Austriju, 13 za Luksemburg, 14 za Švicarsku, 15 (prazno),
16 za Norvešku, 17 za Finsku, 18 za Dansku, 19 za Rumunjsku,
20 za Poljsku, 21, za Portugal, 22 za Rusku Federaciju, 23 za Grčku,
24 (prazno), 25 za Hrvatsku, 26 za Sloveniju, 27 za Slovačku.
Iduće brojeve po redu treba dodjeljivati ostalim državama po
kronološkome redu po kojem one ratificiraju Sporazum o prihvaćanju
jednakih uvjeta za homologaciju i međusobno priznavanje homologacije
opreme i dijelova motornih vozila ili po kojemu se one slažu s tim
sporazumom, a o tako određenim brojevima Glavno tajništvo Ujedinjenih
naroda obavijestit će ugovorne strane u tome sporazumu.
3 Ako je brojčana oznaka dana u palcima, vrijednost u milimetrima dobiva se ako se taj broj pomnoži s 25,4.

*Slika s objašnjenjima*

(vidi točku 2. ovoga Pravilnika)

![](dodatni/372293.gif)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_DODATAK 1

(Najveći format: A4 (210 x 297 mm)

![](dodatni/372294.gif)IZJAVA
Izdana od:

...................................……...

.................................……….

..................................………

koja se odnosi na:2 IZDANU HOMOLOGACIJU

PROŠIRENU HOMOLOGACIJU

ODBIJENU HOMOLOGACIJU

POVUČENU HOMOLOGACIJU

POTPUNU OBUSTAVU PROIZVODNJE

tipa gume za motorna vozila prema Pravilniku br. 30.

Homologacija br. -------------- Proširenje: --------------

1. Naziv proizvođača ili njegov zaštitni znak
na gumi: ------

2. Proizvođačeva oznaka tipa gume: ----------------------

3. Naziv i adresa proizvođača: --------------------------

4. Ako je potrebno, ime i adresa predstavnika proizvođača:
--------------------------------------------------

5. Sažeti opis:

5.1 Veličina gume: ------------------ -----------------

5.2 Vrsta uporabe: uobičajena / za snijeg / za privremenu
uporabu 2

5.3 Struktura: dijagonalna, prekriženih pojasa / radijalna
2

5.4 Oznaka brzinske kategorije: --------------------------

5.5 Indeks nosivosti: -----------------------------------

6. Tehnička ustanova i, ako je potrebno, ispitni laboratorij
ovlašten za homologacijska ispitivanja ili za provjeru sukladnosti:
-------------------------------------------

7. Datum izvještaja o ispitivanju izdan od te ustanove: ---
--------------------------------------------------

8. Broj izvještaja o ispitivanju izdanoga od te ustanove:
---- --------------------------------------------------

9. Razlog(zi) za proširenje, ako je potrebno: ---------------

10. Napomene ako ih ima: ------------------------------

11. Homologacija izdana/proširena/odbijena/povučena2

12. Mjesto: ------------------------------------------

13. Datum: -------------------------------------------

14. Potpis: -------------------------------------------

15. Ovoj izjavi priložen je popis dokumenata koji su pohranjeni
u homologacijskome dosjeu kod mjerodavnih ustanova koje su izdale
homologaciju i koji se na zahtjev mogu dobiti.

\_\_\_\_\_\_\_\_\_\_\_\_\_
1 Razlikovni broj države koja je izdala/proširila/odbila/povukla
homologaciju (vidi odredbe u Pravilniku).

2 Precrtati nepotrebno

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 2

PRIMJER IZGLEDA HOMOLOGACIJSKE OZNAKE

![](dodatni/372295.gif)

a=2mm(min.)

Prikazana homologacijska oznaka na gumi pokazuje da je taj tip
gume bio homologiran u Nizozemskoj (E4) pod homologacijskim brojem
002439.

*Napomena:* Prve dvije znamenke homologacijskoga broja pokazuju
da je homologacija bila izdana sukladno zahtjevima Pravilnika
br. 30 s 02 nizom izmjena i dopuna.

Homologacijski broj mora biti postavljen u blizini kruga i iznad
ili ispod slova "E", ili lijevo ili desno od tog slova.
Znamenke homologacijskoga broja moraju biti na istoj strani u
odnosu na slovo "E" i usmjerene u istome smjeru. Treba
izbjegavati uporabu rimskih brojeva kako bi se izbjegla bilo kakva
zamjena s drugim znakovima.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 3

RASPORED OZNAKA NA GUMI

*Primjer oznaka što ih moraju imati gume stavljene
u promet nakon stupanja na snagu ovoga pravilnika*
![](dodatni/372296.gif)

b = 6 mm (min)

c = 4 mm (min)

Te oznake određuju gumu:

- kojoj je nazivna širina 185 mm

- kojoj je nazivni odnos oblika 70

- radijalne strukture (R)

- za koju je nazivni promjer naplatka 14

- kojoj je nosivost 580 kg, što odgovara koeficijentu nosivosti
89 u dodatku 7 ovoga pravilnika

- brzinske kategorije T (najveća brzina 190 km/h)

- koja se može ugraditi bez zračnice ("tubeless")

- koja pripada tipu za "snijeg" (M+S)

- koja je proizvedena u dvadeset petome tjednu 1973. godine.

Način postavljanja i redoslijed oznaka na gumi mora biti
ovaj:

a) Oznaka veličine, koja podrazumijeva nazivnu širinu,
nazivni odnos oblika, oznaku tipa strukture (ako je potrebno)
i nazivni promjer naplatka, mora biti poredana na način
kako je to pokazano u gornjemu primjeru: 185/70 R 14

b) Indeks nosivosti i oznaka brzinske kategorije moraju biti postavljeni
zajedno u blizini oznake veličine. Mogu biti ispred, iza,
iznad ili ispod oznake veličine.

c) Oznake "tubeless", "reinforced" i "M+S"
mogu biti udaljene od oznake veličine.

```

____________________________________________________________________DODATAK 4

				INDEKSI NOSIVOSTI

Li = Indeks nosivosti

kg = Odgovarajuća najveća masa koju može nositi guma
____________________________________________________________________
	Li	kg	Li	kg	Li	kg	Li	kg
____________________________________________________________________
	0	 45	30	106	62	265	94	670
	1	 46.2	31	109	63	272	95	690
	2	 47.5	32	112	64	280	96	710
	3	 48.7	33	115	65	290	97	730
	4	 50	34	118	66	300	98	750
	5	 51.5	35	121	67	307	99	775
	6	 53	36	125	68	315	100	800
	7	 54.5	37	128	69	325	101	825
	8	 56	38	132	70	335	102	850
	9	 58	39	136	71	345	103	875
	10	 60	40	140	72	355	104	900
	11	 61.5	41	145	73	365	105	925
	12	 63	42	150	74	375	106	950
	13	 65	43	155	75	387	107	975
	14	 67	44	160	76	400	108	1000
	15	 69	45	165	77	412	109	1030
	16	 71	46	170	78	425	110	1060
	17	 73	47	175	79	437	111	1090
	18	 75	48	180	80	450	112	1120
	19	 77.5	49	185	81	462	113	1150
	20	 80	50	190	82	475	114	1180
	21	 82.5	51	195	83	487	115	1215
	22	 85	52	200	84	500	116	1250
	23	 87.5	53	206	85	515	117	1285
	24	 90	54	212	86	530	118	1320
	25	 92.5	55	218	87	545	119	1360
	26	 95	56	224	88	560	120	1400
	27	 97.5	57	230	89	580
	28	100	58	236	90	600
	29	103	59	243	91	615
			60	250	92	630
			61	257	93	650
____________________________________________________________________
```

```

________________________________________________________________ DODATAK 5

		OZNAKA VELIČINE GUME I MJERE

Tablica I. Gume dijagonalne konstrukcije (europske gume)
_________________________________________________________________________________
Oznaka 		Kodna oznaka 	Vanjski		Širina		Nazivni promjer
veličine	širine mjernog 	 promjer1	presjeka	naplatka
		naplatka	 (mm)		gume1 (mm) 	 "d" mm
_________________________________________________________________________________
Niz uobičajenih
guma
("Ballon Series")
_________________________________________________________________________________
4.80-10		3.5		490		128		254
5.20-10		3.5		508		132		254
5.20-12		3.5		558		132		305
5.60-13		4		600		145		330
5.90-13		4		616		150		330
6.40-13		4.5		642		163		330
5.20-14		3.5		612		132		356
5.60-14		42		626		145		356
5.90-14		4		642		150		356
6.40-14		4.5		666		163		356
5.60-15		4		650		145		381
5.90-15		4		668		150		381
6.40-15		4.5		692		163		381
6.70-15		4.5		710		170		381
7.10-15		5		724		180		381
7.60-15		5.5		742		193		381
8.20-15		6		760		213		381
_________________________________________________________________________________
Niskoprofilne gume
("Low Section
Series" )
_________________________________________________________________________________
5.50-12		4		552		142		305
6.00-12		4.5		574		156		305
7.00-13		5		644		178		330
7.00-14		5		668		178		356
7.50-14		5.5		688		190		356
8.00-14		6		702		203		356
6.00-15 L	4.5		650		156		381
_________________________________________________________________________________
Jako niskoprofilne
gume 2 ("Super Low
Section Series")
_________________________________________________________________________________
155-13/6.15-13	4.5		582		157		330
165-13/6.45-13	4.5		600		167		330
175-13/6.95-13	5		610		178		330
155-14/6.15-14	4.5		608		157		356
165-14/6.45-14	4.5		626		167		356
175-14/6.95-14	5		638		178		356
185-14/7.35-14	5.5		654		188		356
195-14/7.75-14	5.5		670		198		356
_________________________________________________________________________________
Izrazito niskoprofilne
gume ("Ultra
Low Section")
_________________________________________________________________________________
5.9-10		4		483		148		254
6.5-13		4.5		586		166		330
6.9-13		4.5		600		172		330
7.3-13		5		614		184		330
_________________________________________________________________________________
```

\_\_\_\_\_\_\_\_\_\_\_\_\_
1 Za dopuštena odstupanja vidi točke 6.1.4 i 6.1.5.
2 Dopuštene su ove oznake veličine: 185-14/7.35, 185-14, 7.35 ili 7.35-14/185-14.

*dijalne gume - Niz s milimetarskim mjerama (europske gume)*<>

```

_________________________________________________________________________________
Oznaka 		Kodna oznaka 	Vanjski		Širina		Nazivni promjer
veličine	širine mjernog 	 promjer1	presjeka	naplatka
		naplatka	 (mm)		gume1 (mm) 	 "d" mm
_________________________________________________________________________________
125 R 10	3.5		459		127	254
145 R 10	4		492		147	254

125 R 12	3.5		510		127	305
135 R 12	4		522		137	305
145 R 12	4		542		147	305
155 R 12	4.5		550		157	305

125 R 13	3.5		536		127	330
135 R 13	4		548		137	330
145 R 13	4		566		147	330
155 R 13	4.5		578		157	330
165 R 13	4.5		596		167	330
175 R 13	5		608		178	330
185 R 13	5.5		624		188	330

125 R 14	3.5		562		127	356
135 R 14	4		574		137	356
145 R 14	4		590		147	356
155 R 14	4.5		604		157	356
165 R 14	4.5		622		167	356
175 R 14	5		634		178	356
185 R 14	5.5		650		188	356
195 R 14	5.5		666		198	356
205 R 14	6		686		208	356
215 R 14	6		700		218	356
225 R 14	6.5		714		228	356

125 R 15	3.5		588		127	381
135 R 15	4		600		137	381
145 R 15	4		616		147	381
155 R 15	4.5		630		157	381
165 R 15	4.5		646		167	381
175 R 15	5		660		178	381
185 R 15	5.5		674		188	381
195 R 15	5.5		690		198	381
205 R 15	6		710		208	381
215 R 15	6		724		218	381
225 R 15	6.5		738		228	381
235 R 15	6.5		752		238	381

175 R 16	5		686		178	406
185 R 16	5.5		698		188	406
205 R 16	6		736		208	406
_________________________________________________________________________________
```

\_\_\_\_\_\_\_\_\_\_\_\_\_\_
1 Za dopuštena odstupanja vidi točke 6.1.4 i 6.1.5.
2 Na nekim gumama promjer naplatka može se navesti u mm
10'' = 255, 12'' = 305, 13'' = 330, 14'' = 355, 10'' = 255, 15'' = 380
16'' = 405 (primjer: 125 R 255).

*Tablica III: Radijalne gume "High Flotation"*

```

________________________________________________________________________________
Oznaka 		Kodna oznaka 	Vanjski		Širina		Nazivni promjer
veličine	širine mjernog 	 promjer1	gume 1		naplatka
		naplatka	 (mm)		(mm) 	 	"d" mm
________________________________________________________________________________
27 x 8.50 R 14		7	674		218		356
27 x 8.50 R 15		7,5	750		240		381
27 x 8.50 R 15		8,5	775		268		381
27 x 8.50 R 15		9	775		290		381
27 x 8.50 R 15		9	801		290		381
27 x 8.50 R 15		10	826		318		381

```

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 6
POSTUPAK MJERENJA GUME

1. Postavite gumu na mjerni naplatak koji je proizvođač
naveo sukladno točki 4.1.12 ovoga pravilnika i napušite
ga do tlaka od 3 do 3,5 bara.

1.2. Namjestite tlak prema sljedećem:

1.2.1 za uobičajene gume s prekriženim pojasima (bias-belted)
na: 1,7 bara

1.2.2 za dijagonalne (bias-ply) gume na:

```

______________________________________________________________
				Tlak (bar)
		_________________________________________
Broj			Brzinska kategorija
pojasa		_________________________________________
		L, M, N		P, Q, R, S	T, U, H, V
______________________________________________________________
4		1,7		2,0		_
6		2,1		2,4		2,6
8		2,5		2,8		3,0
____________________________________________________________
```

1.2.3 za uobičajene radijalne gume na: 1,8 bara

1.2.4 za pojačane gume na: 2,3 bara

1.2.5 za nadomjesne gume T-tipa za privremenu uporabu na: 4,2
bara.

2. Gumu koja je postavljena na mjerni naplatak treba držati
na sobnoj temperaturi najmanje 24 sata, osim ako nije drukčije
propisano u točki 6.2.3 ovoga pravilnika.

3. Namjestite tlak na vrijednost određenu u gornjoj točki
1.2.

4. Izmjerite najveću širinu mjernim satom u šest
jednako razmaknutih točaka, uzimajući u obzir debljinu
zaštitnih rebara ili zaštitnih vrpca. Najveća
tako dobivena izmjera uzima se za najveću širinu.

5. Vanjski promjer određuje se tako da se izmjeri najveći
opseg te tako dobivena vrijednost podijeli s brojem P
(3,1416).

\_\_\_\_\_\_\_\_\_\_\_\_\_\_\_
1Za dopuštena odstupanja vidi točke 6.1.4 i 6.1.5.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ DODATAK 7

POSTUPAK ISPITIVANJA IZDRŽLJIVOSTI U ZAVISNOSTI OD
NOSIVOSTI I BRZINE

1. *Priprema guma*

1.1 Postavite novu gumu na mjerni naplatak koji je proizvođač
naveo sukladno točki 4.1.12 ovoga pravilnika.

1.2 Napušite gumu do tlaka koji je dan u donjoj tablici:

T-nadomjesne gume za privremenu uporabu: 4,2 bara.

```

_______________________________________________________________________
		Dijagonalne (Bias-ply)	Radijalne	Gume s
		gume			gume		prekriženim
Brzinska 						pojasima
kategorija	_______________________________________________________
		Broj slojeva
		_________________
					Uobiča-	Poja-	Uobiča-
		4	5	6	jene	čane	jene
_______________________________________________________________________

L, M, N		2.3	2.7	3,0	-	-	-
P, Q, R, S	2,6	3,0	3,3	2.6	3,0	2.6
T, U, H		2,8	3,2	3,5	2,8	3,2	2,8
V		3,0	3,4	3,7	3,0	3,4	-
W,Y		-	-	-	3,2	3,6	-
_______________________________________________________________________
```

1.3 Proizvođač može uz obrazloženje zahtijevati
primjenu ispitnoga tlaka različita od onoga koji je dan
u točki 1.2. Guma u takvome slučaju mora biti napuhana
na taj tlak.

1.4 Kondicionirajte sklop guma - kotač na temperaturi koja
vlada u ispitnome laboratoriju najmanje 3 sata.

1.5 Namjestite tlak u gumi na vrijednost navedenu u točki
1.3.

2. *Postupak ispitivanja*

2.1 Postavite sklop guma - kotač na ispitnu osovinu i naslonite
ga na vanjsku površinu promjera 1,70 m ± 1% ili 2 m
± 1%.

2.2 Opteretite ispitnu osovinu opterećenjem koje iznosi
80% od:

2.2.1 najvećeg opterećenja koje odgovara indeksu nosivosti
za gume sa oznakama brzinske kategorije L do uključivo
H

2.2.2 najvećeg opterećenja koje odgovara najvećoj
brzini od 240 km/h za gume sa oznakom brzinske kategorije V (vidi
točku 2.31.2 ovoga pravilnika)

2.2.3 najvećeg opterećenja koje odgovara najvećoj
brzini od 270 km/h za gume sa oznakom brzinske kategorije W (vidi
točku 2.31.3 ovoga pravilnika)

2.2.4 najvećeg opterećenja koje odgovara najvećoj
brzini od 300 km/h za gume sa oznakom brzinske kategorije Y (vidi
točku 2.31.4 ovoga pravilnika).

2.3 Tlak u gumi ne smije se namještati tijekom ispitivanja
i ispitno opterećenje mora se držati stalnim.

2.4 Za vrijeme ispitivanja temperatura u ispitnome prostoru mora
se održavati između 20° C i 30° C ili na većoj
temperaturi ako proizvođač to dopusti.

2.5 Program ispitivanja izdržljivosti mora se provesti bez
prekida i sukladno ovim pojedinostima:

2.5.1 vrijeme porasta brzine od ništice do ispitne brzine:
10 minuta

2.5.2 početna ispitna brzina: najveća propisana ispitna
brzina za tip gume (vidi točku 2.29.3 ovoga pravilnika)
umanjena za 40 km/h u slučaju glatkoga valjka promjera
1,70 m ± 1% ili umanjena za 30 km/h u slučaju glatkoga
valjka promjera 2 m ± 1%.

2.5.3 postupni porasti brzine: 10 km/h

2.5.4 trajanje ispitivanja za svaku brzinu osim kod posljednje
faze: 10 minuta

2.5.5 trajanje ispitivanja za brzinu u posljednjoj fazi: 20 minuta

2.5.6 najveća ispitna brzina: najveća propisana ispitna
brzina za tip pneumatika, umanjena za 10 km/h u slučaju
glatkoga valjka promjera 1,70 m ± 1% ili jednaka najvećoj
propisanoj ispitnoj brzini u slučaju glatkoga valjka promjera
2 m ± 1%

2.5.7 međutim, za gume predviđene za najveću brzinu
od 300 km/h (oznaka brzinske kategorije "Y") trajanje
ispitivanja je 20 minuta kod početne brzine ispitivanja
i 10 minuta kod završne brzine ispitivanja.

3. *Istovrijedni postupci ispitivanja*

Ako se primjenjuje koji drugi postupak ispitivanja različit
od opisanog u točki 2., istovrijednost toga postupka mora
biti dokazana.

Naredba, NN 58/1999-1083
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)